นายทหาร-ตำรวจพรึ่บ สนช. - เรียกประชุมนัดแรก 7 ส.ค.
ประกาศแต่งตั้งสมาชิกสภานิติบัญญัติแห่งชาติ 200 ชื่อ นายทหาร-นายตำรวจเกินครึ่ง วันเดียวกันมีพระราชกฤษฎีกาเรียกประชุมสภา 7 ส.ค. นี้ โดยผู้มีรายชื่อนั่ง สนช. ไปรายงานตัวได้ที่รัฐสภา 1-5 ส.ค. นี้31 ก.ค. 2557 - เมื่อเวลา 21.00 น. เว็บไซต์ราชกิจจานุเบกษา ตีพิมพ์ราชกิจจานุเบกษา 2 เรื่อง ได้แก่ ลงวันที่ 31 ก.ค. 2557 และพ ลงวันที่ 31 ก.ค. 2557โดยในพระราชกฤษฎีกา เรียกประชุมสภานิติบัญญัติแห่งชาติ พ.ศ. 2557 มีรายละเอียดดังนี้โดยที่ได้มีการแต่งตั้งสมาชิกสภานิติบัญญัติแห่งชาติตามรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 แล้ว อาศัยอำนาจตามมาตรา 5 มาตรา 22 และมาตรา 43 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 จึงทรงพระกรุณาโปรดเกล้าฯ ให้ตราพระราชกฤษฎีกาเรียกประชุมสภานิติบัญญัติแห่งชาติตั้งแต่วันที่ 7 ส.ค.2557 ทั้งนี้ ตั้งแต่บัดนี้เป็นต้นไป ประกาศ ณ วันที่ 31 กรกฎาคม พุทธศักราช 2557 เป็นปีที่ 69 ในรัชกาลปัจจุบันผู้รับสนองพระบรมราชโองการ พลเอกประยุทธ์ จันทร์โอชา หัวหน้าคณะรักษาความสงบแห่งชาติวันเดียวกัน ในราชกิจจานุเบกษา ยังมีประกาศแต่งตั้งสภาชิกสภานิติบัญญัติแห่งชาติ หรือ สนช. ตามมาตรา 6 รัฐธรรมนูญแห่งราชอาณาจักรไทย จำนวน 200 รายชื่อ รายชื่อจำนวนมากเป็นนายทหารและนายตำรวจยศนายพล โดยมี พล.อ.ประยุทธ์ จันทร์โอชา หัวหน้า คสช. เป็นผู้รับสนองพระบรมราชโองการทั้งนี้สามารถอ่านรายชื่อ สนช. ตาม ประกาศแต่งตั้งสภานิติบัญญัติแห่งชาติ ตามรายงานข่าวนี้ อนึ่งก่อนหน้านี้เมื่อวันที่ 30 ก.ค. รายงานว่า พล.ต.อ.อดุลย์ แสงสิงแก้ว รองหัวหน้าคณะรักษาความสงบแห่งชาติ หัวหน้าฝ่ายกิจการพิเศษ คสช. พร้อมด้วย พล.ท.สุชาติ หนองบัว รองหัวหน้าฝ่ายกิจการพิเศษ และคณะฝ่ายกิจการพิเศษ ตรวจเยี่ยมและประชุมการเตรียมความพร้อมในการสนับสนุนภารกิจด้านนิติบัญญัติเพื่อรองรับสภานิติบัญญัติแห่งชาติ (สนช.) และสภาปฏิรูปแห่งชาติ (สปช.) โดยมีนายจเร พันธุ์เปรื่อง เลขาธิการสภาผู้แทนราษฎร นางนรรัตน์ พิมพ์เสน เลขาธิการวุฒิสภา พร้อมคณะผู้บริหาร ข้าราชการส่วนราชการสังกัดรัฐสภา ให้การต้อนรับขณะที่ สำนักงานเลขาธิการวุฒิสภาได้ประกาศให้สมาชิกสภานิติบัญญัติแห่งชาติ (สนช.) สามารถมารายงานตัว ที่รัฐสภา อาคาร 2 ได้ตั้งแต่วันที่ 1 ส.ค. - วันที่ 5 ส.ค. รวมเวลา 5 วัน ตั้งแต่เวลา 8.30 น. - 16.00 น. ไม่เว้นหยุดราชการ
ประกาศแต่งตั้งสมาชิกสภานิติบัญญัติแห่งชาติ 200 ชื่อ นายทหาร-นายตำรวจเกินครึ่ง วันเดียวกันมีพระราชกฤษฎีกาเรียกประชุมสภา 7 ส.ค. นี้ โดยผู้มีรายชื่อนั่ง สนช. ไปรายงานตัวได้ที่รัฐสภา 1-5 ส.ค. นี้ 31 ก.ค.
กองทัพ,ข้าราชการ,คณะรักษาความสงบแห่งชาติ,คสช.,ตำรวจ,ทหาร,รัฐธรรมนูญชั่วคราว 2557,รัฐราชการ,สภานิติบัญญัติแห่งชาติ